
Grozījumi Vispārējās izglītības likumā
Izdarīt Vispārējās izglītības likumā (Latvijas Republikas Saeimas un Ministru Kabineta Ziņotājs, 1999, 14., 17., 21. nr.; 2000, 15., 19. nr.; 2002, 24. nr.; 2004, 20. nr.; 2005, 14. nr.; 2007, 22. nr.; 2008, 23. nr.; 2009, 2., 14. nr.; Latvijas Vēstnesis, 2009, 196. nr.; 2010, 206. nr.; 2011, 112., 202. nr.; 2012, 190. nr.; 2013, 142. nr.; 2015, 127. nr.; 2018, 65., 132. nr.; 2020, 21., 102. nr.; 2021, 27. nr.; 2022, 197. nr.; 2023, 81. nr. ) šādus grozījumus:
1. 50. pantā:
· "aizstāt otrajā daļā vārdus "īstenošanas plānu” ar vārdiem "apguves plānu";
· izteikt astoto daļu  šādā redakcijā:
· "(8) Speciālās izglītības programmas izglītojamajiem ar fiziskās attīstības traucējumiem un garīgās veselības traucējumiem pamatizglītības iegūšanai ir paredzētas deviņiem gadiem."
2. Papildināt 53. pantu ar 1.1 daļu šādā redakcijā:
"(11) Izglītojamo ar garīgās attīstības traucējumiem un izglītojamo ar smagiem garīgās attīstības traucējumiem vai vairākiem smagiem attīstības traucējumiem vispārējās izglītības iestāde var uzņemt tikai attiecīgajās speciālās izglītības programmās."
3. Papildināt pārejas noteikumus ar 52. un 53. punktus šādā redakcijā:
"52. Šā likuma 50. panta astotās daļas jaunā redakcija stājas spēkā 2024. gada 1. septembrī. Izglītības iestādes, kuras līdz 2024. gada 31. augustam ir uzsākušas speciālās izglītības programmas izglītojamiem ar somatiskām saslimšanām īstenošanu, ir tiesīgas minēto izglītības programmu īstenot ne ilgāk kā līdz 2025. gada 31. augustam.
53. Šā likuma 53. panta 1.1 daļa stājas spēkā 2024. gada 1. septembrī. Izglītības iestādes, kuras līdz 2024. gada 31. augustam ir uzsākušas izglītojamo ar garīgās attīstības traucējumiem un izglītojamo ar smagiem garīgās attīstības traucējumiem vai vairākiem smagiem attīstības traucējumiem izglītošanu vispārējās izglītības programmās, kas nav speciālās izglītības programmas, ir tiesīgas turpināt izglītojamo izglītošanu minētajās izglītības programmās ne ilgāk kā līdz 2025. gada 31. augustam."
Likums stājas spēkā nākamajā dienā pēc tā izsludināšanas.

